# name
Aules presencials vs en línia. La visió del professorat. Resultats de l’enquesta als professors del Màster d’Ortodòncia de la UB

# metadata.dc.description.abstract[].value
Encara amb les restes de la pandèmia de la Covid-19 ha arribat un primer desconfinament i és hora de fer balanç de la docència universitària. Per l’observació de l’actitud durant aquest període hem de pensar que, malgrat la manca d’experiència, el professorat ha fet un gran esforç per mantenir la transferència de coneixements de la millor manera possible. Objectiu: Valorar la capacitat d’impartició de la docència en línia en el Màster d’Ortodòncia de la Universitat de Barcelona, en aquesta època de confinament i les perspectives de futur. Material i Mètodes: Una enquesta al professorat amb 3 preguntes: 1) Disposes de la capacitat logística per a impartir les assignatures/seminaris docents en línia? 2) Quin volum de treball (hores dedicades) creus que inverteixes en les classes/sessions programades que han passat a ser en línia? 3) La teva situació personal, et permet mantenir la mateixa capacitat de concentració i calma per aprofitar el temps que dediques a les assignatures? Discussió i conclusions: 1) El professorat disposa de més espai de treball que l’alumnat (89,5 / 69,6 %). 2) La connexió a internet és molt millor entre la gent jove (95,7 / 36,8 %). 3) Els mitjans complementaris com l’ordinador també evidència una gran desproporció. El 100 % dels alumnes en disposen i, en contra, el professorat tant sols un 36,8 %. La justificació d’aquesta diferència es deu a que molts professors utilitzen el mòbil o la tablet. 4) Relativament a la impressora no hi ha tanta diferència: 31,6 % el professorat i 39,1 % l’alumnat. 5) La relació de la situació personal amb el manteniment de la capacitat de concentració, l’alumnat o valora negativament amb un 65,2 % i, en canvi, el professorat tant sols és negatiu en un 21,1 %. L’alumnat també es queixa de les excessives hores de docència que no els hi permet mantenir l’atenció suficient. 6) Una de les problemàtiques del professorat és el fet de tenir criatures a casa. 7) Al professorat també se’ls hi fa feixuc el fet de la preparació de les classes al format en línia. 8) Una queixa important del professorat és relativa a la interacció amb l’alumnat, perquè es troba a faltar l’atenció individualitzada. 9) Ambdós col·lectius estan es disposició d’acceptar la docència híbrida.

# metadata.dc.rights[].value
cc by-nc-nd (c) Ustrell i Torrent, Josep Maria, 2020

# metadata.dc.source[].value
Documents de treball / Informes (Odontoestomatologia)

# metadata.dc.title[].value
Aules presencials vs en línia. La visió del professorat. Resultats de l’enquesta als professors del Màster d’Ortodòncia de la UB